open-index/open-wikipedia-markdown huggingface dataset:
Callum Ilott

**Callum Ilott** (s. 11. marraskuuta 1998 Cambridge, Cambridgeshire, Englanti) on brittiläinen rata-autoilija.

Ilott kuului vuonna 2015 Red Bullin nuorten kuljettajien kehitysohjelmaan ja on ollut vuodesta 2017 lähtien Ferrarin nuorten kuljettajien kehitysohjelmassa.

## Ura
Ilott on ajanut karting-sarjoissa menestyksekkäästi ja voittanut useita mestaruuksia. Hän aloitti uran vuonna 2008 ja voitti vuonna 2011 ensimmäisen mestaruutensa Formula Kart Stars KF3 -luokassa. Samana vuonna hän oli Saksan kartingin mestaruussarjassa kolmas. Vuonna 2012 Ilott voitti KF3-luokassa WSK Master Series -luokan mestaruuden ja vuosina 2012–2013 WSK Final Cup -luokan mestaruuden. Vuonna 2014 hän voitti WSK Super Master Series ja Euroopan KF Championship -luokkien mestaruudet.

Vuonna 2015 Ilott aloitti kilpauransa Euroopan Formula 3 -sarjassa Red Bullin tukemana kuljettajana. Hän saavutti kauden aikana yhden palkintosijan ja 65,5 pistettä sijoittuen sarjan 12:nneksi. Samana vuonna hän ajoi Toyota Racing Series -sarjassa, sekä ajoi perinteiset Formula 3 Masters ja Macaon Grand Prix -kilpailut. Vuonna 2016 Ilott jatkoi Euroopan F3 -sarjassa kilpailemista.

## Formula 1 -ura
Vuonna 2017 hän liittyi Ferrarin nuorten kuljettajien kehitysohjelmaan ja ajoi pari vuotta myöhemmin ensimmäisen Formula 1 -testinsä Alfa Romeo Racingin autolla Barcelonan radalla, joka päättyi kolariin.

Ilottin oli tarkoitus tehdä F1-debyyttinsä ajamalla Haas-tallissa Eifelin GP:ssä Nürburgringin radalla perjantain ensimmäisissä vapaissa harjoituksissa lokakuussa 2020. Harjoitukset kuitenkin peruttiin sumuisen sään takia. 

### Tulokset kilpailuittain

‡ – Eifelin GP:ssä 2020 Ilottin oli tarkoitus ajaa ensimmäisissä vapaissa harjoituksissa, mutta ne peruttiin sumuisen sään takia.

## Formula 2 -tulokset

## GP3-tulokset

## IndyCar
Ilott ajoi Juncos Racingin autolla IndyCar Series -sarjassa kausina 2021–2022.

## Lähteet
Aleksandr Jerjomin

**Aleksandr Mihailovitš Jerjomin** (, myös muodossa **Jeremin**; 21. elokuuta 1872 – kesäkuu 1920 Shahrud, Persia) oli venäläinen kenraalimajuri, joka toimi Suomen santarmihallituksen viimeisenä päällikkönä vuosina 1913–1917. Hän osallistui toimiin jääkäriliikettä vastaan.

Jerjomin oli taustaltaan Uralin kasakka. Hän opiskeli upseerien ampumakoulun kasakkaosastolla, Orenburgin Nepljujevin kadettikoulussa ja Nikolain ratsuväkiopistossa. Hän palveli vuodesta 1891 upseerina Venäjän ratsuväessä ja vuodesta 1903 santarmijoukoissa. Hänet ylennettiin 1906 everstiluutnantiksi ja 1908 everstiksi. Hän toimi vuosina 1908–1910 Tbilisin kuvernementin santarmipäällikkönä. Vuosina 1910–1913 hän johti Venäjän sisäministeriön poliisiosaston salaista erikoisosastoa, joka keskittyi vallankumouksellisten puolueiden vakoiluun ja silmälläpitoon.

Jerjomin nimitettiin Suomen santarmihallituksen johtoon kesäkuussa 1913. Ensimmäisen maailmansodan puhjettua seuraavana vuonna Suomen santarmihallinto sai sotatilan nojalla aiempaa suuremmat poikkeusvaltuudet. Jerjomin ylennettiin joulukuussa 1915 kenraalimajuriksi. Kun Suomessa tapahtunut jääkärivärväys tuli venäläisten viranomaisten tietoon syksyllä 1915, Jerjominillä oli aluksi tärkeä rooli asian selvittelyssä. Osin hänen aloitteestaan jutun tutkiminen keskitettiin helmikuussa 1916 valtioneuvos Nikolai Maškevitšille, mutta Jerjomin oli mukana tutkinnassa ja jääkäriliikkeeseen kohdistetuissa vastatoimissa tämän jälkeenkin. Hänet erotettiin helmikuun vallankumouksen yhteydessä 16. maaliskuuta 1917.

Venäjän sisällissodan aikana Jerjomin liittyi valkoisiin armeijoihin kuuluneeseen Uralin armeijaan ja johti sen päämajoitusmestarin hallintoa. Sodan loppuvaiheessa Uralin armeija joutui perääntymään Gurjevista Fort Aleksandrovskiin Kaspianmeren itärannalle ja sieltä edelleen Persian puolelle. Jerjomin oli yksi perääntymisretken johtajista ja erään tiedon mukaan hän kuoli sen aikana kesäkuussa 1920 malariaan. Hänet haudattiin Shahrudiin Persiaan.

## Lähteet

## Aiheesta muualla
*J. Manninen: Santarmikenraali Jeremin ja jääkärit (''Hakkapeliitta'' 25-26, 1933) Suomen historian dokumentteja
Querqueville

**Querqueville** on entinen kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Querquevillen nähtävyyksiä ovat Saint-Germainin kappeli sekä 1700-luvulta peräisin oleva linna Château de Querqueville, joka toimi viime vuodet kunnantalona.

## Kuntaliitos
Kunta liitettiin 1. tammikuuta 2016 perustettuun Cherbourg-en-Cotentin kuntaan yhdessä neljän muun kunnan kanssa, jotka olivat Cherbourg-Octeville, Équeurdreville-Hainneville, La Glacerie ja Tourlaville.


Tiedosto:Chapelle_Saint-Germain_Querqueville.jpg|Chapelle Saint-Germain de Querqueville
Tiedosto:Querqueville_-_Mairie.jpg|Château de Querqueville


## Aiheesta muualla

## Lähteet
Serbian vesipallomaajoukkue

**Serbian vesipallomaajoukkue** edustaa Serbiaa vesipallon miesten maajoukkuekilpailuissa. Tämä artikkeli käsittelee itsenäisen Serbian joukkueen menestystä Serbia ja Montenegron valtioliiton hajoamisen jälkeen kesäkuusta 2006. Serbialaispelaajat pelasivat aiemmin Serbia ja Montenegron sekä Jugoslavian vesipallomaajoukkueissa.

## Olympialaiset
Serbia voitti Rio de Janeiron olympialaisissa 2016 kultaa voittamalla finaalissa Kroatian 11-7. Välierässä se oli kukistanut Italian 10–8. Se uusi kultamitalinsa vuodelle 2021 siirretyissä Tokion olympialaisissa voitettuaan välierissä Espanjan maalein 10–9 ja loppuottelussa Kreikan 13–10. Serbia voitti kolmannen kerran peräkkäin olympiakultaa Pariisissa 2024, jolloin se voitti välierässä Yhdysvallat maalein 10–6 ja loppuottelussa Kroatian 13–11. Olympiapronssia Serbia saavutti Pekingissä 2008 ja Lontoossa 2012. Pekingissä se hävisi välieräottelussa Yhdysvalloille maalein 5–10 ennen kuin voitti pronssiottelussa entisen valtiokumppaninsa Montenegron 6–4. Lontoon kisoissa Serbia hävisi välieräkamppailussa Italialle 7–9, mutta voitti pronssiottelussa jälleen Montenegron, tällä kertaa maalein 12–11.

## MM-kilpailut
Serbia on voittanut maailmanmestaruuden Roomassa 2009 ja Kazanissa 2015. Rooman kisoissa se kukisti välieräottelussa Kroatian 12–11 ja loppuottelussa Espanjan jatkoajalla maalein 14–13. Kazanissa 2015 Serbia voitti välierässä Italian maalein 10–6 ja loppuottelussa Kroatian 11–4. Shanghain MM-kilpailuissa 2011 Serbia sai hopeaa: kukistettuaan välierässä Unkarin jatkoajalla 15–14 se hävisi loppuottelussa niin ikään jatkoajalla Italialle maalein 7–8. Budapestissa 2017 Serbia saavutti pronssia. Melbournen MM-kilpailuissa 2007 ja Singaporessa 2025 se sijoittui neljänneksi, Gwangjussa 2019 ja Budapestissa 2022 viidenneksi sekä Barcelonassa 2013 seitsemänneksi.

## Muut kilpailut
Serbia on voittanut Euroopan-mestaruuden 2006, 2012, 2014, 2016 ja 2018, saanut EM-hopeaa 2008 ja pronssia 2010. Maailmanliigan se on voittanut 2007, 2008, 2010, 2011, 2013, 2014, 2015, 2016, 2017 ja 2019 sekä sijoittunut kolmanneksi 2009. Maailmancupin Serbia on voittanut 2010 ja 2014 sekä sijoittunut kolmanneksi 2018. Välimeren kilpailuissa se voitti kultaa 2009, 2018 ja 2022.

## Lähteet
Alvin Toffler

**Alvin Toffler** (4. lokakuuta 1928 New York, New York – 27. kesäkuuta 2016 Los Angeles, Kalifornia) oli yhdysvaltalainen tulevaisuudentutkija ja tietokirjailija. Hän tuli 1970- ja 1980-luvulla kuuluisaksi kirjoistaan, joissa hän ennusti jälkiteollisen maailman kehityksen suuntaa ja tulevia suuria muutoksia. Tofflerin tunnetuimmat teokset ovat *Future Shock* (1970, suom. *[[Hätkähdyttävä tulevaisuus]]*) ja sen seuraajat *The Third Wave* (1980) ja *Powershift* (1990, suom. *Suuri käänne*).

## Lähteet
Luettelo varakkaimmista suomalaisista 2016

**Luettelo varakkaimmista suomalaisista** listaa ne Suomen kansalaiset tai perheet, jotka kuuluivat yhdysvaltalaisen Forbes-lehden 1.3.2016 julkaisemalla dollarimiljardöörien listalle tai brittiläisen The Sunday Timesin  kevään 2016 rikkaimpien brittien listalle vastaavalla omaisuudella.

Artikkelin toisessa taulukossa esitetään toinen näkemys varakkaimmista suomalaisista henkilöistä tai peri- ja perhekunnista. Tähän listaan on kerätty Arvopaperi-lehden kesä-heinäkuun 2016 numeron esittelemistä monimiljonääreistä vähintään 300 miljoonan euron arvosta Helsingin pörssissä noteerattujen yhtiöiden osakkeita tai suomalaisia perhe- tai sukuyhtiöitä omistavat suomalaiset.

## Suomalaiset dollarimiljardöörit
Taulukossa 2 on listattu yhdysvaltalaisen Forbes-lehden tai brittiläisen The Sunday Timesin vuoden 2016 listauksen mukaisia dollarimiljardöörejä, joiden kotipaikka on Suomi tai joilla on lehtitietojen mukaan Suomen kansalaisuus.

Useita heistä ei näy jälkimmäisen taulukon suomalaisen Arvopaperi-lehden varakkaimpien suomalaisten listalla, koska heidän omaisuutensa saattaa olla pääosaltaan muualla kuin Helsingin pörssissä noteeratuissa yhtiöissä tai suomalaisissa perheyrityksissä. Huomaa, että listoissa esitetään vain eräs arvio omistajajiensa julkisesta varallisuudesta ottamatta kantaa julkisuudessa piilossa olevaan muuhun omaisuuteen tai velkaosuuksiin tai sopimuksiin. Toiset lähteet voivat antaa useita kymmeniä prosentteja esitetystä poikkeavan arvion.



## Arvopaperi-lehden listaamat varakkaimmat suomalaiset 2016

Taulukkoon on koottu yli 300 miljoonan euron arvosta Helsingin pörssissä noteerattujen yhtiöiden osakkeita tai yksityisiä suomalaisia perhe- tai sukuyhtiöitä omistaneet henkilöt tai perhekunnat. Listaus pohjautuu Arvopaperi-lehden kesä-heinäkuun 2016 numeron artikkelien tässä esitettyä laajempiin tietoihin.

On paikallaan huomata, ettei listaus huomioi omaisuuksia tai omistajia, mikäli omaisuus on ulkomailla ilman, että kyseessä olisi suomalaisyhtiöiden tytäryhtiö tai muut suomaisyhtiön omaisuuserät.



## Lähteet

## Aiheesta muualla
* 
* Tebest,. T., J. Liski, J. Rissanen ja J. Hänninen, 8.1.2017: Rahavallan verkosto – näin eläkeyhtiöt liittoutuivat rikkaiden sukujen kanssa (yle.fi)
Annexet

**Annexet-areena** on Globenin vieressä sijaitseva areena, joka sijaitsee Ruotsin pääkaupungin Tukholman keskustassa. Se valmistui vuonna 1989. Annexet-areenalle mahtuu noin 3500 katsojaa.

## Lähteet
Cherbourg-en-Cotentin

**Cherbourg-en-Cotentin** on kunta Ranskassa Manchen departementissa Normandian alueella. Se sijaitsee Cotentinin niemimaalla Englannin kanaalin rannikolla. Kuntaa kutsutaan myös lyhyemmin **Cherbourgiksi** sen suurimman ja vanhimman asutuskeskuksen, rannikolla sijaitsevan Cherbourgin kaupungin, mukaan.

Kunta perustettiin 1. tammikuuta 2016, jolloin viisi kuntaa Cherbourg-Octeville, Équeurdreville-Hainneville, La Glacerie, Querqueville ja Tourlaville yhdistyivät muodostaen Cherbourg-en-Cotentinin kunnan.

## Aiheesta muualla

## Lähteet
Montereau

**Montereau** voi tarkoittaa seuraavia:

* Montereau-Fault-Yonne, kaupunki Seine-et-Marnen departementissa Ranskassa
* Montereau-sur-le-Jard, kaupunki Seine-et-Marnen departementissa Ranskassa
* Montereau, kaupunki Loiret'n departementissa Ranskassa
Johann Friedl

**Josef Johann Emerich Friedl** (16. toukokuuta 1863 Hohenstadt, Itävalta – 9. tammikuuta 1937) oli itävaltalaissyntyinen Suomeen muuttanut kuvanveiston opettaja ja kuvanveistäjä.

Friedl opiskeli Wienissä Hochschule für angewandte Kunst- ja Akademie der bildenden Künste-oppilaitoksissa. Hän toimi kuvanveiston opettajana Taideteollisessa keskuskoulussa vuosina 1890–1937 ja sai Suomen kansalaisuuden 1914. Friedl osallistui Suomen Taiteilijain näyttelyihin 1907 ja 1910. Hän toimi Suomessa myös konservaattorina.

Friedl oli puunleikkaaja ja kuvanveistäjä. Hän opiskeli puunleikkausta Grulichin ammattikoulussa Böömissä (1879-83) ia Wienin taideteollisuuskoulussa Klotzin johdolla (1884-89). Samaan aikaan hän työskenteli huonekalupiirtäjänä Ludwigin luona samassa kaupungissa sekä teki yksityistöitä ja opiskeli kuvanveistoa Wienin taideakatemiassa professori Edmund von Hellmerin johdolla. Friedl toimi vuodesta 1890 alkaen ensin puunleikkauksen, sittemmin myös muovailun ja kiviveiston opettajana Helsingin Ateneumissa. Hän teki Suomesta käsin opintomatkoja työalojaan vastaaville teollisuuden merkkipaikoille Norjaan, Tanskaan, Saksaan, Itävaltaan sekä näyttelyihin.

Friedl teki opetustoimintansa ohella yksityistilauksia, kuten huonekaluveistoa, pienoisveistoksia puusta, Turun tuomiokirkkoon neljä suurta vaakunaa (kaksi Tigerstedtin, Gyllenstolpen ja Hornin); Pernajan kirkon siipialttarin, Helsingin Seurasaareen siirretyn Karunan kirkon alttariryhmän uudistamisen ja Helsingin Johanneksen kirkon puunleikkaukset. Hänen suurin työnsä on Lammin kirkon alttarilaitteet: ristiinnaulittu sekä Maria ja Magdalena ristinjuurella. alttarikaappi ja seitsenvartiset kynttilänjalat sekä saarnatuolin apostolinkuviot. Lisäksi teki lukuisia rakennusten pienoismalleja, muutamia pieniä marmoriveistoksia ja muotokuvamedaljonkeja hautapatsaisiin. Hän kokeili ensimmäisenä Suomessa norsunluuleikkausta. Hän käytti töissään pinnoittelevaa tekniikkaa.

## Teoksia
* *Krusifiksiveistos*. Karkun kirkko 1913 
* *Neitsyt Marian patsas*. Pyhän Henrikin katedraali, Helsinki 1936 

## Lähteet

## Aiheesta muualla

* Taideteollisen keskuskoulun kuvanveiston opettaja Johann Friedl, Valokuvia 1930-luvun alkupuolelta, Museoviraston kuvakokoelmat 
* Kuvanveiston opettaja Johan Friedl oppilaineen 1910-luvulla, Forssan museon kuvakokoelmat (www.piipunjuurella.fi) 
* Huonekalujen maailmanhistoria tekeillä Suomessa, Suomen Kuvalehti, 10.10.1936, nro 41, s. 26, Kansalliskirjaston digitaaliset aineistot
Serbia ja Montenegron vesipallomaajoukkue

**Serbia ja Montenegron vesipallomaajoukkue** edusti Jugoslavian liittotasavaltaa ja sittemmin Serbia ja Montenegron liittovaltiota vesipallon miesten maajoukkuekilpailuissa. Se osallistui arvokilpailuihin vuosina 1996–2006. Maan pelaajat edustivat aiemmin Jugoslavian vesipallomaajoukkuetta ja vuodesta 2006 Serbian ja Montenegron maajoukkueita.

## MM-kilpailut
Serbia ja Montenegro voitti maailmanmestaruuden Montrealissa 2005. Kukistettuaan välieräottelussa Kroatian maalein 5–4 se voitti loppuottelussa Unkarin 8–7. Fukuokan MM-kilpailuissa 2001 maa sai hopeaa: se voitti välierässä Venäjän 9–8, mutta hävisi loppuottelussa Espanjalle 2–4. MM-pronssia Serbia ja Montenegro saavutti Perthissä 1998, jossa kukisti pronssiottelussa Australian, ja Barcelonassa 2003 voitettuaan pronssiottelussa Kreikan.

## Olympialaiset
Serbia ja Montenegro saavutti olympiahopeaa Ateenassa 2004. Se voitti välieräottelussa Kreikan 7–3, mutta hävisi loppuottelussa Unkarille 7–8. Sydneyn kisoissa 2000 joukkue sai pronssia. Hävittyään välierässä Unkarille tälläkin kertaa maalein 7–8 se voitti pronssiottelussa Espanjan 8–3. Atlantan olympialaisissa 1996 "tynkä-Jugoslavia" oli kahdeksas.

## Muut kilpailut
Serbia ja Montenegro voitti Euroopan-mestaruuden 2001 ja 2003, saavutti EM-hopeaa 1997 ja sijoittui seitsemänneksi 1999. Maailmanliigan se voitti 2005 ja 2006 sekä oli toinen 2004 Maailmancupin Serbia ja Montenegro voitti 2006 ja sijoittui kolmanneksi 2002.

## Lähteet
Jon Väinö Karsten

**Jon Väinö Karsten** (16. elokuuta 1881 Lokalahti – 12. joulukuuta 1963) oli suomalainen kuvanveistäjä.

Karsten opiskeli Suomen Taideyhdistyksen piirustuskoulussa Turussa 1900–1903 sekä ulkomailla Münchenin, Pariisin ja Firenzen taideakatemioissa. Hän osallistui Suomen Taiteilijain näyttelyyn 1928 sekä ulkomailla useisiin näyttelyihin Italiassa ja Tukholmassa 1929 pidettyyn näyttelyyn.

## Lähteet

## Aiheesta muualla
* Suomalaisen kuvataiteen bibliografia : Jon Karsten
Aegyptosaurus

**Aegyptosaurus** (”Egyptiläinen lisko”) oli sauropodeihin kuulunut dinosaurussuku, joka eli noin 99–93 miljoonaa vuotta sitten keskiliitukaudella. *Aegyptosauruksen* fossiileja on löydetty Egyptistä ja Nigeristä, Afrikasta.

*Aegyptosaurus* oli keskikokoinen sauropodi. Sen pituus oli 15 metriä ja paino 10 500 kilogrammaa. *Aegyptosauruksen* kaula ja häntä olivat pitkät, ja pää oli pieni.

*Aegyptosauruksen* kanssa samoilla seuduilla eli monia suurikokoisia petodinosauruksia, kuten carcharodontosaurus ja spinosaurus. *Aegyptosaurus* on hyvinkin voinut olla näiden suurien petojen ruokalistalla.

## Löydöt
Ernst Stromer kuvasi *Aegyptosauruksen* ensimmäisenä 1932, mutta suurin osa fossiileista tuhoutui toisessa maailmansodassa liittoutuneiden pommituksissa vuonna 1944, jolloin muun muassa fossiilit sisältänyt museo Münchenissä tuhoutui. Fossiileista jäi jäljelle vain osittaisia jäännöksiä.

## Lähteet
Karl Ingelius

**Karl Hugo Ingelius** (25. elokuuta 1885 Turku – 16. huhtikuuta 1956) oli suomalainen Marraskuun ryhmään ja Pro Arte-taiteilijaryhmään kuulunut taidemaalari.

Ingelius käi Turun reaalilyseon ja opiskeli Ateneumissa vuosina 1901–1906, Suomen Taideyhdistyksen piirustuskoulussa vuosina 1905–1907 sekä Pariisissa Académie de la Grande Chaumièressa vuonna 1927. Ingelius teki opintomatkoja Skandinavian maihin, Pietariin, Moskovaan ja neljä kertaa Ranskaan. Hän toimi Stenmanin taidesalongissa ja sittemmin oli dekoratiomaalarina Turun ruotsalaisessa teatterissa. Hänen teoksiaan löytyy muun muassa  tasavallan presidentin kesäasunnossa Kultarannassa, Tallinnan Estonia-teatterissa sekä Turun Martinseurakunnan kirkossa. Hän osallistui Suomen Taiteilijain näyttelyihin vuosien 1908 ja 1932 välillä ja lisäksi hänellä oli yksityisnäyttelyitä kotimaassa ja ulkomailla. Hänen töitään oli näytteillä Tukholmassa ja Oslossa 1929. Ingeliuksen maisemamaalauksia on Turun ja Porin taideyhdistysten kokoelmissa.

## Teoksia
* Turun Martinkirkon al secco -maalaukset. 1933 (Einari Wehmaksen kanssa)
* Turun Adventtikirkon alttaritaulu. 1936 (Otto Mäkilän kanssa)
* *Sunnuntai-aamu, Poikelusjärvi* : öljymaalaus.
* *Syysvärejä* : öljymaalaus.
* *Talo rannalla* : öljymaalaus.
* *Maalaismaisema* : öljymaalaus. 1948

## Palkinnot
* I palkinto Turun Martinkirkon alttaritaulukilpailussa Einari Wehmaksen kanssa 1933

## Lähteet

## Aiheesta muualla
* Suomalaisen kuvataiteen bibliografia : Karl ingelius
Pekka Sauramo

**Pekka Sauramo** on suomalainen taloustieteilijä. Hän työskentelee erikoistutkijana Palkansaajien tutkimuslaitoksella. Sauramo on ollut Palkansaajien tutkimuslaitoksen palveluksessa vuodesta 1979 lähtien ja toiminut aiemmin muun muassa ennustepäällikkönä. Hänen tutkimusalueitaan ovat muun muassa makrotaloustiede, talouspolitiikka, suhdannevaihtelut ja työmarkkinat.

Sauramo on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1989 otsikolla "Interactions of Exchange Rate Policies: A Case of Two Small Interdependent Economies".

Julkisuudessa Sauramo on kritisoinut Sipilän hallituksen käyttämiä kilpailukykymittareita.

## Lähteet

## Aiheesta muualla
* Sauramon tuotantoa kansalliskirjastossa
Alejandro Urgellés

**Alejandro Urgellés Guibot** (2. heinäkuuta 1951 Santiago de Cuba – 16. lokakuuta 1984 Santiago de Cuba) oli kuubalainen koripalloilija ja olympiamitalisti.

Urgellés voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 ja Moskovan 1980 kesäolympialaisissa sekä vuosien 1970 ja 1974 MM-kilpailuissa.

## Lähteet
* Alejandro Urgellés Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
HC Chamonix-Morzine

**Chamonix-Morzine Hockey Club** on ranskalainen jääkiekkojoukkue, joka pelaa Ranskan pääsarjassa, Ligue Magnusissa. Joukkue on perustettu Chamois de Chamonixin ja Pingouins de Morzinen yhdistettyä voimansa. Uusi seura aloittaa taipaleensa suoraan maan pääsarjasta. 

## Joukkue kaudella 2017-2018

## Lähteet ja muut linkit
* Joukkueen viralliset kotisivut
Pedro Chappé

**Pedro Chappé García** (16. elokuuta 1945 – 15. toukokuuta 2003 Espanja) oli kuubalainen koripalloilija, koripallovalmentaja ja olympiamitalisti.

Chappé voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Montréalin 1976 kesäolympialaisissa sekä vuosien 1970 ja 1974 MM-kilpailuissa. Valmentajana Chappé toimi muun muassa Kuuban maajoukkueen päävalmentajana Moskovan olympiaturnauksessa 1980.

Chappé kuoli infarktiin 57-vuotiaana vuonna 2003 Espanjassa, missä hän oli töissä.

## Lähteet
* Pedro Chappé Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Kroatian vesipallomaajoukkue

**Kroatian vesipallomaajoukkue** edustaa Kroatiaa vesipallon miesten maajoukkuekilpailuissa.

## Olympialaiset
Kroatia voitti olympiakultaa Lontoossa 2012. Se kukisti välieräottelussa Montenegron maalein 7–5 ja loppuottelussa Italian 8–6. Olympiahopeaa joukkue sai Atlantassa 1996. Voitettuaan välierässä Italian 7–6 se hävisi finaalissa Espanjalle 5–7. Rio de Janeirossa 2016 Kroatia saavutti niin ikään hopeaa. Kukistettuaan välierässä Montenegron maalein 12–8 se hävisi loppuottelussa Serbialle 7–11. Kolmannen olympiahopeansa Kroatia saavutti Pariisissa 2024, jossa se voitti välierässä Unkarin maalein 9–8, mutta hävisi finaalissa jälleen Serbialle, nyt maalein 11–13. Kroatia on sijoittunut lisäksi viidenneksi Tokiossa 2020, kuudenneksi Pekingissä 2008, seitsemänneksi Sydneyssä 2000 ja kymmenenneksi Ateenassa 2004.

## MM-kilpailut
Kroatia voitti maailmanmestaruuden Melbournessa 2007. Kukistettuaan välierässä Serbian maalein 10–7 se voitti loppuottelussa Unkarin jatkoajalla 9–8. Budapestin MM-kilpailuissa 2017 Kroatia voitti välierässä Serbian 12–11 ja loppuottelussa Unkarin 8–6. Kolmannen maailmanmestaruutensa Kroatia voitti Dohassa 2024, kun se voitti välierässä Ranskan jatkoajalla maalein 17–16 ja finaalissa Italian niin ikään jatkoajalla 15–13. MM-hopeaa joukkue sai Kazanissa 2015. Se voitti välierässä Kreikan jatkoajalla 15–13, mutta hävisi finaalissa Serbialle 4–11. MM-pronssia Kroatia on saavuttanut 2009, 2011,  2013 ja 2019. Lisäksi se on ollut neljäs 1994, 2005 ja 2022, viides 2025, kahdeksas 2001 sekä yhdeksäs 1998, 2003 ja 2023.

## Muut kilpailut
Kroatia voitti Euroopan-mestaruuden 2010 kukistettuaan loppuottelussa Italian maalein 7–3. EM-hopeaa joukkue saavutti 1999, 2003 ja 2024 sekä EM-pronssia 2018.  Maailmanliigan Kroatia voitti 2012, sijoittui toiseksi 2009, 2015 ja 2019 sekä kolmanneksi 2010, 2011 ja 2017. Maailmancupissa se oli toinen 2010 ja kolmas 2014. Välimeren kisoissa Kroatia saavutti kultaa 2013 sekä hopeaa 1993 ja 1997. Euroopam cupin se voitti 2018 ja oli toinen 2019. 

## Lähteet
Carmelo Ortega

**Juan Carmelo Ortega Miranda** (16. heinäkuuta 1938 Bejucal – 12. kesäkuuta 2016 Havanna) oli kuubalainen koripallovalmentaja ja olympiamitalisti.

Kuuban miesten maajoukkue voitti Ortegan päävalmentajuuden aikana olympiapronssia Münchenissä 1972 ja Pan-Amerikan kisojen pronssia Calissa 1971 ja osallistui muun muassa Montréalin kesäolympialaisiin 1976 sekä vuosien 1974 ja 1986 MM-kilpailuihin.

## Lähteet
* Profiili  FIBA Coaching Library 

### Viitteet
Ruton Music

**Ruton Music** on muusikko Jussi Lehtisalon sekä elokuvaohjaaja Mika Taanilan huhtikuussa 2011 perustama levy-yhtiö, joka on erikoistunut C-kasettien julkaisemiseen. Yritys julkaisee pääasiassa harvinaisia liveäänitteitä, lo-fi -demoja, spoken word -äänitteitä sekä muita marginaalisia levytyksiä. Julkaisuja myydään yksinoikeudella Lehtisalon omistuksessa olevan Ektro Recordsin verkkokaupassa.

Ruton on julkaissut mm. Circlen, Erkki Kurenniemen, Ektroverden ja Pharaoh Overlordin albumeita.

## Lähteet
Hopeajärvi (albumi)

__NOTOC__
**Hopeajärvi** on saman nimisen alternative rock -yhtyeen esikoisalbumi. Se julkaistiin 20. helmikuuta 2015 levymerkillä Ektro Records.

## Vastaanotto
Albumi sai hyvän vastaanoton. Soundin Sami Nissinen antoi albumille kolme tähteä viidestä, sanoen albumin olevan hämmentävää, estotonta ja ennakkoluuloton kokonaisuus modernia suomirockia. V2:n arvio kehui yhtyeen omaperäiseksi älykkö-indieksi, verraten sitä Radiopuhelimiin ja Nissisen tavoin Sielun Veljiin. Rumban Joonas Kuisma sanoi albumin olevan heikompi, pakotetumpi ja liian raskas rivikuuntelijalle, vaikka yhtye pitää albumilla paikkansa kotimaisen rockin kärkikastissa. Infernon Kimmo Koskinen antoi albumille neljä kirvestä viidestä, kehuen sävellystyön johdonmukaisuutta ja groovea, verraten yhtyettä Kauko Röyhkään, Sydän, sydän -yhtyeeseen sekä Fröbelin Palikoiden risteytykseksi.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Teemu Tanner – laulu, kitara
* Ukko Perttilä – kitara
* Ari Salonen – basso, kosketinsoitin, taustalaulu
* Timo Tikka – rummut, taustalaulu

+

* Jukka Herva – kosketinsoitin (kappaleet 4 ja 13)

### Tuotanto
* Ari Salonen – äänittäjä, miksaaja
* Jürgen Hendlmeier – masteroija

## Arvostelut
* Inferno: 
* Rumba: 6.0/10
* Soundi: 
* V2.fi: 

## Lähteet

## Aiheesta muualla
* Discogs
* iTunes
Eyewitness

**Eyewitness** tai **Eye Witness** voi tarkoittaa ainakin seuraavia:

* *[[Silminnäkijä (vuoden 1956 elokuva)|Silminnäkijä]]* (*Eyewitness*), Muriel Boxin ohjaama elokuva vuodelta 1956
* *[[Silminnäkijä (vuoden 1970 elokuva)|Silminnäkijä]]* (*Eyewitness*), John Houghin ohjaama elokuva vuodelta 1970
* *[[Silminnäkijä (vuoden 1981 elokuva)|Silminnäkijä]]* (*Eyewitness*), Peter Yatesin ohjaama elokuva vuodelta 1981
* *[[Eye Witness]]* (*People I Know*), Daniel Algrantin ohjaama elokuva vuodelta 2002
* *[[Ihme juttu]]* (*Eyewitness*), brittiläinen television tiededokumenttisarja
* *[[Eyewitness (Kayakin albumi)|Eyewitness]]*, Kayakin albumi vuodelta 1981
* *[[Eyewitness (Royal Huntin albumi)|Eyewitness]]*, Royal Huntin albumi vuodelta 2003.

## Muita
* *[[Tarkastelun kohteena]]* (*Eyewitness Books*), lapsille suunnattu tietokirjasarja
* *[[Kaupunkikirjat]]* (*Eyewitness Travel Guides*), matkaopassarja
Ning Hai (1931)

**Ning Hai** () oli Kiinan laivaston Ning Hai -luokan kevyt risteilijä toisessa Kiinan-Japanin sodassa.

## Valmistus

Kiinan laivasto tilasi aluksen Japanista Harima Dock Companyltä, missä köli laskettiin 1. tammikuuta 1930. Alus laskettiin vesille 10. lokakuuta 1931 ja valmistui 31. heinäkuuta 1932, jolloin se varustettiin kahdella yksipaikkaisella Aichi AB-3 -kellukekoneella. Alus lähti 24. elokuuta Kuresta ja se saapui kaksi päivää myöhemmin Shanghaihin. Kiinan laivasto otti aluksen palvelukseensa 1. syyskuuta 1932 tehden siitä Kiinan 1. laivaston lippulaivan päällikkönään Shen.

## Palvelus
Toukokuussa 1933 alus oli huollettavana Hariman telakalla. Se saapui 3. kesäkuuta 1934 Mojiin ja kaksi päivää myöhemmin Jokohamaan mukanaan koulutuslaivueen komentaja kontra-amiraali Wang, joka osallistui amiraali Togo Heihachiron hautajaisiin. Alus lähti 14. kesäkuuta Jokohamasta Hariman telakalle huoltoon, mikä saatiin päätökseen 14. heinäkuuta.

Kiinan-Japanin sodan alettua Kiinan hallitus lähetti aluksen elokuussa 1937 Jangtse-jokea alas Koiniin tukemaan Nankingin puolustajia. Koinissa keisarillisen Japanin laivaston lentotukialus *[[Kaga (laiva)|Kagalta]]* nousseet ja maatukikohdista operoineet 2. yhdistetyn laivueen lentokoneet hyökkäsivät 22.-23. syyskuuta useaan kertaan alusta vastaan, jolloin alukseen osui neljä pommia sekä lisäksi lähistölle muutamia. Kuusi Yokosuka B3Y1 -pommikonetta sai 25. syyskuuta kaksi osumaa alukseen, jolloin se upposi matalaan veteen Koinista ylävirtaan.

### Keisarillisen Japanin laivastossa
Japanilaiset valtasivat 5. joulukuuta hylyn, jota yritettiin tuloksetta nostaa huhtikuussa 1938. Nostoyrityksessä sai surmansa kaksi sukeltajaa. Hylky saatiin nostettua 5. toukokuuta ja hinattiin Shanghaihin. Aluksen vauriot korjattiin alustavasti Kiangnanin telakalla, minkä jälkeen se hinattiin Saseboon.

Alus luokiteltiin 11. heinäkuuta rannikkopuolustus- ja koulutusalukseksi, jolloin se nimettiin *Mikuraksi*. Alus oli majoitusaluksena Sasebossa 1934-1943. Joulukuussa 1943 alus siirrettiin modernisoitavaksi Harimalle.

Alus nimettiin 1. kesäkuuta 1944 *Isojimaksi* ja se liitettiin 10. kesäkuuta Kuren laivastoalueeseen saattajaksi. Alus liitettiin 20. kesäkuuta Yokosukan vartio-osastoon ja sen päälliköksi tuli 23. kesäkuuta komentajakapteeni Hukuchi Akiji. Muutostyöt saatiin päätökseen 28. kesäkuuta ja aluksen koulutus aloitettiin Japaninmerellä.

Alus saapui 9. heinäkuuta Yokosukan vartio-osastoon ja se lähti saattueen mukana Iwo Jimalle. Alus vältti 26. heinäkuuta tunnistamattoman sukellusveneen laukaiseman torpedon. Seuraavana päivänä alus saapui saattueen mukana Iwo Jimalle, mistä se aloitti paluumatkan 29. heinäkuuta saapuen Yokohamaan 1. elokuuta.

Alus lähti 19. syyskuuta saattueen mukana. Yhdysvaltain laivaston sukellusvene *[[USS Shad (SS-235)|USS Shad]]* laukaisi 85 merimailia Hachiji Jimasta neljä Mark 23 -torpedoa, joista kolme osui *Isojimaan*. Alus upposi, mutta henkilötappiot eivät ole tiedossa lukuun ottamatta päällikön kaatumista. Alus poistettiin alusluettelosta 10. marraskuuta.

## Lähteet

*

### Viitteet
Ping Hai (1935)

**Ping Hai** () oli Kiinan laivaston Ning Hai -luokan kevyt risteilijä toisessa Kiinan-Japanin sodassa.

## Valmistus

Alus tilattiin Kiangnan Dock and Engineering Worksiltä, missä köli laskettiin 28. kesäkuuta 1931. Mukdenin välikohtaus 18. syyskuuta 1931 ja tammikuun 28. päivän välikohtaus 28. tammikuuta – 3. maaliskuuta 1932 hidastivat rakennustöitä. Japani keskeytti ensin tavarantoimitukset ja lopulta japanilaiset avustajat poistuivat Kiinasta. Alus piti laskea vesille 10. lokakuuta 1933, mutta se laskettiin lopulta saksalaisten avustamana vesille 28. syyskuuta 1935 ja otettiin palvelukseen 18. kesäkuuta 1936.

Alukselta puuttuivat lentokoneen vaatimat tilat, ja sen propulsiojärjestelmä oli heikompitehoinen kuin sisaraluksellaan. Aluksen ilmatorjuntajärjestelmänä oli sisaraluksesta poiketen saksalainen 88 millimetrin tykit, koska Japani ei toimittanut alun perin suunniteltuja aseita alukselle.

## Palvelus
Alus oli Kiinan tasavallan laivaston lippulaivana huhtikuusta 1937 alkaen. Toisen Kiinan-Japanin sodan alettua se oli laivastonsa merkittävimpänä aluksena keisarillisen Japanin laivaston ilmavoimien kohteena Shanghain taistelun alettua. Japanin hyökätessä Kiangyin linnoitukseen, joka valvoi Jangtse-jokea Nankingin lähistöllä. Alus upposi 23. syyskuuta sisaraluksensa kanssa *[[Kaga (laiva)|Kagalta]]* ja Shanghain ympäristön kentiltä nousseiden koneiden ilmahyökkäyksissä.

Vuonna 1938 Japani nosti hylyn, koska se ei ollut pahoin ruostunut jokivedessä. Alus luovutettiin Wang Jong-Wein johtamalle laivastolle, mutta lopulta se päätettiin pitää keisarillisen Japanin laivastolla. Alus hinattiin Saseboon, jossa se varustettiin ensin majoitustilaksi nimellä *Mishima* ja lopulta saattajaksi nimellä *Yasoshima* 10. kesäkuuta 1944. Alus luokiteltiin ensin rannikkovartiolaivaksi ja sitten saattajaksi. Alukselta poistettiin kaikki risteilijän aseistus ja se varustettiin tutkalla ja tavanomaisin japanilaisin kaksitoimisin tykein sekä ilmatorjunta-asein.

*Yasoshima* aloitti taistelutehtävät 25. syyskuuta 1944 osallistuen Leytenlahden taisteluun. Sen jälkeen se suojasi saattueita. Yhdysvaltain laivaston lentotukialuksilta *[[USS Ticonderoga (CV-14)|USS Ticonderogalta]]* ja *[[USS Langley (CVL-27)|USS Langleyltä]]* nousseet lentokoneet yllättivät *Yasoshiman* suojaaman kahden kauppa-aluksen saattueen Dasol Baystä 15 merimailia  lounaaseeen. Lentokoneet upottivat kaikki kolme alusta 25. marraskuuta 1944.
 
## Lähteet
*
*
*

### Viitteet

## Aiheesta muualla
Loser (Beckin kappale)

**Loser** on yhdysvaltalaisen vaihtoehtorock-muusikko Beckin single. Se julkaistiin 8. maaliskuuta 1993, ja sen on kirjoittanut Beck ja tuottaja Karl Stephenson, jotka myös tuottivat laulun Tom Rothrockin kanssa. Kappale nousi nopeasti suosituksi ja 10. sijalle Yhdysvaltain Billboard Hot 100 -listalle huhtikuussa 1994 ollen Beckin ensimmäinen suuri listahitti.

*Loser* on myös mukana Beckin albumilla *[[Mellow Gold]]*. Kappale on myynyt kultalevyn verran Australiassa, Uudessa-Seelannissa ja Yhdysvalloissa.

## Sävellys
Vaikka kappale yleensä luokitellaan vaihtoehtorockiksi, siinä on vaikutteita bluesista, hip hopista ja folk-musiikista.

## Cover-versiot
'Loserista' on tehty useita lainakappaleita eli covereita. Ruotsalainen suomalaissyntyinen muusikko Markoolio on samplannut kappaleen kuoro-osuuden erääseen kappaleeseensa.

## Aiheesta muualla
* https://www.youtube.com/watch?v=YgSPaXgAdzE , virallinen Loser-musiikkivideo
Espanjan vesipallomaajoukkue

**Espanjan vesipallomaajoukkue** edustaa Espanjaa vesipallon miesten maajoukkuekilpailuissa.

## Olympialaiset
Espanja voitti olympiakultaa Atlantassa 1996. Kukistettuaan välieräottelussa Unkarin maalein 7–6 se voitti loppuottelssa Kroatian 7–5. Barcelonassa 1992 Espanja saavutti hopeaa. Se voitti välierässä Yhdysvallat 6–4, mutta hävisi loppuottelussa Italialle 8–9.
### Espanjan sijoitukset olympialaisissa
Lähde: Sports-reference.com

## MM- ja EM-kilpailut
Espanja voitti maailmanmestaruuden Perthissä 1998 kukistettuaan loppuottelussa Unkarin 6–4, Fukuokassa 2001, jolloin voitti finaalissa Serbia ja Montenegron 4–2, Budapestissa 2022 kukistettuaan loppuottelussa Italian jatkoajalla 15–14 sekä Singaporessa 2025, jossa voitti Unkarin maalein 15–13. MM-hopeaa Espanja saavutti Perthissä 1991, Roomassa 1994, Roomassa 2009 ja Gwangjussa 2019 sekä MM-pronssia Melbournessa 2007, Fukuokassa 2023 ja Dohassa 2024.

EM-kilpailuissa Espanja on saanut kultaa  Zagrebissa 2024, hopeaa Ateenassa 1991, Barcelonassa 2018  ja Budapestissa 2020 sekä pronssia Roomassa 1983, Sheffieldissä 1993, Belgradissa 2006 ja Splitissä 2022.

## Muut kilpailut
Espanja on sijoittunut maailmanliigassa toiseksi 2002, 2006 ja 2012 sekä kolmanneksi 2018 ja 2022. Maailmancupin joukkue voitti vuonna 2023 sekä oli kolmas 1985, 1991, 1999, 2006 ja 2010. Välimeren kilpailuissa Espanja on saavuttanut kultaa 1951, 2001 ja 2005, hopeaa 1983, 1987, 2009 ja 2013 sekä pronssia 1955, 1967, 1971, 1975, 1979, 1997 ja 2022. Euroopan cupissa se on ollut toinen 2018 ja kolmas 2019.

## Lähteet
Katori (1939)

**Katori** () oli keisarillisen Japanin laivaston Katori-luokan kevyt risteilijä toisessa maailmansodassa.

## Valmistus

Alus tilattiin Yokohamasta Mitsubishin telakalta, missä köli laskettiin 24. elokuuta 1938 risteilijänä No. 72. Alus nimettiin 31. maaliskuuta 1939 *Katoriksi* ja alustavasti liitettiin Yokosukan laivastoalueeseen. Alus laskettiin vesille 17. kesäkuuta 1939 ja valmistui 20. huhtikuuta 1940 päällikkönään Ichioka Hisashi.

## Palvelus
Alus siirrettiin 15. marraskuuta 1940 1. sukellusvenelaivueeseen Japanin 6. laivaston lippulaivaksi. Alus lähti 24. marraskuuta 1941 Yokosukasta Trukille, jonne se saapui 1. joulukuuta. Seuraavana päivänä aluksella vastaanotettiin viesti hyökkäyksestä Pearl Harboriin. Alus lähti vielä samana päivänä Trukilta Kwajaleiniin, jonne se saapui 5. joulukuuta. Alus palasi vielä joulukuun aikana Trukille.

Yhdysvaltain hyökkäys Trukille eli operaatio Hailstone alkoi 17. helmikuuta 1944. Lentotukialusten koneet hyökkäsivät Trukille ja samana aamuna puoli viisi oli apuristeilijä *[[Akagimaru]]* lähtenyt Trukilta Yokosukaan saattajanaan *Katori*, hävittäjät *[[Maikaze]]* ja *[[Nowaki]]* sekä miinanraivaustroolari *Shonanmaru No. 15*. Lentotukialuskoneet hyökkäsivät hieman kello viiden jälkeen upottaen apuristeilijän, torpedoivat *Katorin* ja vaurioittivat toista hävittäjää.

Yhdysvaltain laivaston raskaat alukset upottivat vaurioituneet alukset tykkitulella. Taistelulaiva *[[USS Iowa BB-61)|USS Iowan]]* neljännen sarjan jälkeen *Katori* upposi. Yhdysvaltain laivasto ilmoitti suuresta määrästä eloonjääneitä meressä, mutta yhtäkään ei pelastettu.

## Lähteet
*
*

### Viitteet

## Aiheesta muualla
Voimansiirtoyksikkö

**Voimansiirtoyksikkö** (, lyh. *PTU*) on useimmissa moderneissa lentokoneissa käytettävä hydrauliikan osa, joka siirtää ja tasaa voimaa lentokoneen hydrauliikkajärjestelmien välillä.
Haight-Ashbury

**Haight-Ashbury** on alue San Franciscossa, Kaliforniassa. Se on saanut nimensä kahden kadun, Haight Streetin ja Ashbury Streetin risteyksestä.

Se on tunnettu paikkana jossa hippiliike syntyi noin vuosina 1965–1966.

## Rakkauden kesä

Rakkauden kesä () oli vuoden 1967 kesällä syntynyt liike, jossa noin satatuhatta hippiä saapui San Franciscoon, etenkin sen Haight-Ashburyn kaupunginosaan, pakoon vanhoillisia arvoja ja tavoittelemaan etenkin vapaata seksiä ja huumeita. Rakkauden kesään kuuluivat läheisesti psykedeelinen musiikki ja LSD.

Rakkauden kesää edelsi San Franciscossa beatnikkien vastakulttuuriliike, joka oli kuitenkin jo hiipumassa. Rakkauden kesän alkuna pidetään 14. tammikuuta 1967 pidettyä Human Be-In -katujuhlaa, johon beatnikit ja runoilijat tulivat puhumaan 1960-luvun vallankumouksellisista yhteiskunnallisista ajatuksista kuten kommuuniasumisesta, ympäristötietoisuudesta ja *drop-out*-elämäntavasta.

## Lähteet

## Aiheesta muualla
Aepisaurus

**Aepisaurus** (”Korkea lisko”) oli keskiliitukaudella noin 113 miljoonaa vuotta sitten elänyt dinosaurussuku. *Aepisaurus* kuului sauropodeihin, ja se oli kasvinsyöjä. *Aepisaurus* on yksi väärinkirjoitetuimpia dinosauruksen nimiä. *Aepisauruksen* pituus oli 17 metriä.

*Aepisauruksesta* on löydetty vain yksi, noin metrin mittainen olkaluu. Se on löydetty Ranskasta. Tosin tämä ainoa fossiili on kadonnut.

## Lähteet
Kashii (1940)

**Kashii** () oli keisarillisen Japanin laivaston Katori-luokan kevyt risteilijä toisessa maailmansodassa.

## Valmistus

Alus tilattiin Mitsubishin Jokohaman telakalta. Sen köli laskettiin 4. lokakuuta 1939 ja alus laskettiin vesille 15. lokakuuta 1940. Alus otettiin palvelukseen 15. heinäkuuta 1941.

## Palvelus
Alus upotettiin 12. tammikuuta 1945.

## Lähteet

*
*

### Viitteet
Rakennusakustiikka

**Rakennusakustiikka **jaetaan kahteen osa-alueeseen: rakennusakustiikkaan ja huoneakustiikkaan. Huoneakustiikassa tarkastellaan äänen kulkeutumista huoneen sisällä. Huoneakustiikalla on käytännön merkitystä esimerkiksi oman kotiteatterin rakentamisen yhteydessä. Rakennusakustiikka käsitetään laajempana terminä, jossa tarkastellaan äänen etenemistä tilojen välillä. Esimerkkinä vierekkäisten huoneistojen välisen äänen eteneminen kuuluu selvästi rakennusakustiikan tutkimusalaan.

Rakennusakustiikan suunnittelevat alan ammattilaiset. Pääosin riittävänä pohjatutkintona on Rakennustekniikan insinöörin (AMK) tutkinto. Periaatteena rakennesuunnittelijan tulee noudattaa voimassa olevia määräyksiä ja ohjeita rakennuksen ääneneristyksestä. Rakennusakustiikkaa on mahdollista opiskella tarkemmin esimerkiksi Tampereen Teknillisen Yliopiston yhteydessä. Akustiikkaa voi opiskella yliopistotasolla Suomessa myös Aalto-yliopistossa . 

## Huoneakustiikka
Huoneakustiikka koskee äänen heijastumista, vaimenemista, etenemistä ja muuta käyttäytymistä saman tilan sisällä.

## Katso myös
* Ääneneristys
* Akustiikka
* Akustiikkalevy

## Lähteet

## Aiheesta muualla
Granville

**Granville** on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla.
 
## Talous
Granvillen satama on merkittävä purjehdussatama ja matkailu kunnan tärkeimpiä elinkeinoja. Matkailijoita houkuttelemaan on kaupunkiin rakennettu kasino. Myös Granvillen kalasatama on merkittävä. Alueen vesiltä pyydetään kampasimpukoita, simpukoita, meribrasseja, makrilleja, merianturoita, piikkikampeloita, mustekaloja, hummeria ja katkarapuja. Näiden lisäksi paikalliset kalastusalukset pyytävät turskaa Newfoundlandista.

## Nähtävyyksiä
Kaupungin historiallisia nähtävyyksiä on kirkko *Notre-Dame du Cap Lihou*, joka sai nykyisen asunsa 1700-luvulla. Kaupungissa on Christian Dior-museo, joka on perustettu hänen lapsuuden aikaiseen asuntoon


|Casino
Tiedosto:France_Manche_Granville_eglise.jpg|Notre-Dame du Cap Lihou
Tiedosto:Granville_-_Maison_et_Musée_de_Dior.jpg|Christian Dior-museo


## Aiheesta muualla

## Lähteet
Matalan kynnyksen palvelut

**Matalan kynnyksen palvelut** ovat anonyymejä helppoja tuen- ja avunsaantimahdollisuuksia. Ne saattavat toimia vapaaehtoisvoimin tai virallisia kanavia pitkin.

Matalalla kynnyksellä tarkoitetaan sitä että asiakkaalta ei vaadita erityisesti mitään (esim. maksua, sitoutumista, henkilöllisyyden ilmoittamista tai työpanosta), mutta voidaan tarjota erilaisia apu-, tuki- tai toiminta-mahdollisuuksia. Yleensä apua ja tukitoimia tarjotaan ainakin joidenkin perustarpeiden esim. majoitus, ruoka tai vaatetus muodossa ilmaiseksi. Tällä pyritään mahdollistamaan sellaisten henkilöiden saaminen  palveluille, jotka eivät muissa paikoissa jostain syystä pysty tai halua olla mukana.
Lontoon ePrix 2016

**Britannian ePrix 2016** eli **2016 London ePrix** ajettiin kahdesti 2. ja 3. heinäkuuta Lontoossa Isossa-Britanniassa Battersea Parkin katuradalla, jotka molemmat voitti Nicolas Prost Sébastien Buemin voittaessa Formula E -mestaruuden Lucas di Grassin kanssa tapahtuneesta kisakolarista huolimatta. Osakilpailut päättivät Formula E -sarjan kauden 2015–2016. 

## Lähteet
Anna-Maria Osipow

**Anna-Maria Ruija Sätene Osipow** (o.s. ** Virtasalo**; 25. heinäkuuta 1935 Sortavala – 14. huhtikuuta 2024 Järvenpää) oli suomalainen keramiikkataiteilija ja kuvanveistäjä. 
 
Osipowin vanhemmat olivat sotilasmestari Kalervo Virtasalo ja Maire Kaarina Hämäläinen. Hän opiskeli keramiikkaa Taideteollisessa oppilaitoksessa Elsa Eleniuksen oppilaana, mutta oli jo sitä ennen 1955–1956 suorittanut Taideteollisen ammattikoulun koristemaalauslinjan. Hän opiskeli myös pariisilaisessa keramiikka-ateljeessa. Omaa työhuonetta Osipow piti vuodesta 1962, kansainvälisiin näyttelyihin hän osallistui vuodesta 1967. Taiteilijana Osipow teki sekä abstrakteja että esittäviä teoksia, mutta usein jälkimmäisiäkin liioitellen tai esimerkiksi esineitä inhimillistäen. Osaa teoksista voi pitää surrealistisina. Osipow toteutti keramiikkataideteoksia myös julkisiin tiloihin. Ensimmäisen julkisen keramiikkareliefinsä hän toteutti Keravan kaupungille jo 1978, mutta varsinaisesti hänen laajempi julkisiin tiloihin suunnattu tuotantonsa alkoi 1984, kun hän toteutti *Elämän virta* -nimisen teoksen Matteuksenkirkkoon Vartiokylään.

Osipow sai Helsingin kaupungin reliefikilpailun 3. palkinnon 1968 ja Lahden julistebiennaalin 1. palkinnon 1975. Valtion 15-vuotinen taiteilija-apuraha hänelle myönnettiin 1986. Suomen Taideyhdistys myönsi Osipowille tunnustuspalkinnon merkittävästä elämäntyöstä vuonna 2005. Hän oli myös Suomen Kuvanveistäjäliiton kunniajäsen. 

Osipow oli naimisissa vuodesta 1961 taidemaalari, näyttelijä Paul Osipowin kanssa, mutta avioliitto päättyi eroon 21 vuoden jälkeen. Kuvittaja Aimo Virtasalo oli Anna-Maria Osipowin veli.

## Lähteet
Inni Siegberg

**Inkeri (Inni) Siegberg** (19. joulukuuta 1892 Hämeenlinna – 20. huhtikuuta 1965) oli suomalainen Marraskuun ryhmään kuulunut taidemaalari.

Siegbergin äiti oli Hanna Victoria Siegberg, taiteilijan isä, lehtori Arthur J. Siegberg, hänen poikiaan olivat Aarno Ragnar ja Arvid Ekelund.

Siegberg opiskeli Suomen Taideyhdistyksen piirustuskoulussa vuosina 1912–1915. Hän osallistui Suomen Taiteilijain näyttelyihin vuosien 1914 ja 1957 välillä sekä Suomen Taideakatemian kolmevuotisnäyttelyyn 1956. Hänen töitään oli näytteillä Moskovassa 1917, Kööpenhaminassa 1919, Tukholmassa ja Oslossa 1929, Moskovassa 1934, Riiassa ja Pariisissa 1935, Oslossa 1946 sekä Tukholmassa 1947 ja 1949. Siegberg sai valtion taiteilijaeläkkeen 1960.

Siegberg oli naimisissa vuodesta 1918 taidemaalari Ragnar Ekelundin kanssa. Liitto päättyi avioeroon 1930-luvulla. Heidän poikansa oli arkkitehti Arvid Ekelund (1926–2002).

## Kirjallisuutta
* Ekelund, Arvid: *Äitini Inni Siegberg*. Helsinki: Arvid Ekelund, 1994.
* Konttinen, Riitta: *Modernistipareja*. Helsinki: Otava, 2010. .

## Lähteet

## Aiheesta muualla
* Suomalaisen kuvataiteen bibliografia : Inni Siegberg
Koripallon Mestarien liiga 2016–2017

**[[Koripallon Mestarien liiga]]n kausi 2016–2017** oli sarjan historian ensimmäinen. Sarjaan osallistui karsinta mukaan lukien 52 joukkuetta 31 maasta.

Sarja perustettiin urheilullisiin saavutuksiin pohjautuvaksi ja vastaiskuksi yksityisomisteisille Euroliigalle ja Eurocupille.

## Sarjajärjestelmä

Karsintavaiheeseen kuului kaksi kaksiosaista kierrosta, joiden häviäjät jatkoivat euro-otteluitaan FIBA Europe Cupin lohkovaiheessa. Karsinnan läpäisseet kahdeksan joukkuetta pelasivat Mestareiden liigan alkulohkovaiheessa muiden 32 joukkueen kanssa. Alkulohkovaihe pelattiin viidessä kahdeksan joukkueen lohkossa. Alkulohkoissa kuudensiksi ja seitsemänsiksi sijoittuneet joukkueet jatkoivat euro-otteluitaan FIBA Europe Cupin pudotuspelivaiheesta. Alkulohkojen kaksi parasta joukkuetta etenivät suoraan pudotuspelien toiselle kierrokselle, kun taas lohkojensa kolmansiksi, neljänsiksi ja osa viidensiksi sijoittuneista etenivät pudotuspelien ensimmäiselle kierrokselle. Puolivälierät pelattiin maaliskuussa 2017 kaksiosaisina. Välierät ja loppuottelu pelattiin ns. final four -turnauksena huhtikuussa 2017.

## Osallistujat

Sarjaan osallistujat varmistuivat lopullisessa muodossaan elokuussa 2016. Suoria lohkovaiheen paikkoja myönnettiin Ranskalle neljä ja Italialle, Saksalle, Kreikalle ja Turkille kolme kappaletta. Myös Belgian, Tšekin ja Israelin mestarit pääsivät suoraan lohkovaiheeseen.

* Seura oli Monacosta mutta osallistui sarjaan Ranskan kiintiöstä

## Karsinta

Karsintakierrosten alkuperäiset otteluparit arvottiin 21. heinäkuuta 2016. Ensimmäinen osaottelu pelattiin ensin mainitun joukkueen kotona.

### Ensimmäinen karsintakierros

### Toinen karsintakierros

Ensimmäinen osaottelu pelattiin ensin mainitun joukkueen kotona.

## Alkulohkot
### A-lohko

### B-lohko

### C-lohko

### D-lohko

### E-lohko

## Pudotuspelit
### Tasauskierros

## Lähteet

## Aiheesta muualla
* Virallinen kotisivu
Kloorietyyni

**Kloorietyyni** eli **klooriasetyleeni** (C2HCl) on kloorattuihin alkyyneihin kuuluva orgaaninen yhdiste. Yhdiste on suhteellisen pysymätöntä ja myrkyllistä kaasua.

## Ominaisuudet ja valmistus
Huoneenlämpötilassa kloorietyyni on väritöntä ja voimakkaan pahanhajuista kaasua. Se ei liukene veteen, mutta liukenee vähäisessä määrin etanoliin. Yhdiste on ilmassa äärimmäisen helposti syttyvää ja räjähtävää ja on stabiilia vain suojakaasun alaisuudessa pimeässä. Se on myrkyllistä ja ärsyttää hyvin voimakkaasti hengitysteitä.

Kloorietyyniä on havaittu huomattavia määriä vulkaanisissa kaasuissa muun muassa Etnalta, Vulcanolta ja Satsuma-Iwojima-tulivuorelta. Lisäksi sitä on havaittu muodostuvan maaperässä abioottisissa olosuhteissa katekolista niin kusutulla Fenton-reaktiolla Fe3+-ionien katalysoimana. Kloorietyyniä voidaan valmistaa synteettisesti 1,2-dikloorieteenin ja natriumhydroksidin etanoliliuoksen välisellä reaktiolla elohopeasyanidin läsnä ollessa. Sitä muodostuu myös kuumennettaessa diklooriakryylihappoa.

## Lähteet
Jukajärven linjavaihde

**Jukajärvi** (*Jkj*, ratakm 637+037) on lakkautettu rautatieliikennepaikka Joensuun Kiihtelyvaarassa, Ilomantsin radalla Särkivaaran alueella.
Tämä rautatieliikennepaikka avattiin 15. marraskuuta 1957 tavaraliikenteelle, matkustajaliikenne lopetettiin 01. joulukuuta 1969 ja liikennepaikka linjavaihteena lakkautettiin 26. toukokuuta 1974.
Linjanvaihteen hieman laajennettu, v. 1953 rakennettu vahtitupa sivurakennuksineen ovat edelleen pystyssä, tosin resiinavaja ja vaihdekoju on purettu.

Jukajärven uudempi rautatieliikennepaikka sijaitsi 31. joulukuuta 2005 saakka kilometrillä 637+376 ja nykyinen lukema on 637+876.
Tämä linjanvaihde lakkautettiin 09.syyskuuta 2010 ja entisellä linjanvaihteella on risteysmerkeillä varustettu tasoristeys nimeltään Särkivaarantie.

## Lähteet
Tala svenska eller dö

__NOTOC__
**Tala svenska eller dö** on suomenruotsalaisen hardcore punk -yhtye Bob Malmströmin esikoisalbumi, joka julkaistiin vuonna 2011 levymerkillä Spinefarm Records.

## Vastaanotto
Imperiumin Tuomo Hohtari antoi albumille arvosanan 8–, kehuen yhtyeen ja erityisesti laulaja Carolus Aminoffin ilmaisua. Albumi on yllätyksetön ja pysyy perinteisen hardcore punkin raameissa, vaikkakin lisäarvoa tuovat punkille epätyypillinen avoin oikeistolaisuus sekä suomenruotsalaisuuden kliseiden ja stereotypioiden taidokas käyttö sanoituksissa.

## Kappaleet
#
#
#
#
#
#
#
#
#
#
#
#
#
#

## Kokoonpano
* Carolus Aminoff – laulu
* Olof Palmén – kitara
* Carl Johan Langenskiöld – basso
* Wilhelm Wahlroos – rummut

### Tuotanto
* Petteri Ruotsalainen – tuottaja, äänittäjä
* Mikko Herranen – miksaaja
* Svante Forsbäck – masteroija
* Terhi Ylimäinen – valokuvat, kansikuva
* Janne Peltonen – layout, design

## Arvostelut
* Imperiumi.net: 8–/10

## Lähteet

## Aiheesta muualla
* Diskografia: Bob Malmström
Anders Torpell

**Anders Edvard Torpell** (28. toukokuuta 1892 Helsinki – 1. maaliskuuta 1964) oli suomalainen taidemaalari.

Torpell opiskeli Taideteollisessa keskuskoulussa 1912–1915, Suomen Taideyhdistyksen piirustuskoulussa 1917 ja Helsingin yliopiston piirustussalissa 1918. Hän osallistui Suomen Taiteilijain näyttelyihin vuosina 1910- ja 1920-luvuilla. Torpell toimi ammatti- ja koristemaalarina.

## Teoksia
* *Rantamaisema*, öljymaalaus 1920.

## Lähteet

## Aiheesta muualla
* Suomalaisen kuvataiteen bibliografia : Anders Torpell